ખેડા જિલ્લા પ્રાથમિક શિક્ષણ સમિતિના સૂત્રોએ જણાવ્યું હતુ કે, ખેડા જિલ્લામાં ગ્રામ્ય વિસ્તારોમાં તા.૧૪ અને ૧૫ જૂનના રોજ કન્યા કેળવણી અને શાળા પ્રવેશોત્સવ યોજાનાર છે, જે અંતર્ગત માતર તાલુકાના સંધાણા હાઇસ્કૂલમાં સવારે ૮ કલાકે તથા સવારે ૧૧ કલાકે રતનપુર હાઇસ્કૂલમાં ઉર્જા મંત્રીના હસ્તે ધો.૧ના પ્રવેશપાત્ર બાળકોને પ્રાથમિક શાળામાં તથા ધો.૯ ના પ્રવેશપાત્ર બાળકોને પ્રવેશ અપાવશે. બે દિવસ યોજાનાર પ્રવેશોત્સવ દરમિયાન મંત્રીઓ, ઉચ્ચ અધિકારીઓ તથા પદાધિકારીઓના હસ્તે જિલ્લાના ૧૦૩૩૯ કુમાર અને ૧૦૨૨૯ કન્યાઓને વિધિવતરીતે કુમ કુમ તિલક કરીને મો મીઠું કરાવીને ધો.૧ માં પ્રવેશ અપાવશે. આ ઉપરાંત આ વર્ષે ધો ૯માં અંદાજીત ૩૦ હજાર વિદ્યાર્થીઓ પ્રવેશ લેશે.